Tlholo e bonagatša letago la Jehofa. (Ps 19:1-4; 139:14) Lega go le bjalo, batho lefaseng le la Diabolo ba nyatša Modimo ka dikgopolo tša bona tša gore dilo di itirile. (Rom 1:18-25) O ka dira eng gore dikgopolo tše di se ke tša tsenelela menaganong le dipelong tša bana ba gago? Ba thuše e sa le ba banyenyane gore ba dumele ka dipelo tša bona ka moka gore Jehofa o gona le gore o na le taba le bona. (2Ko 10:4, 5; Ef 6:16) Fatolla seo se lego ka dikgopolong tša bona ka go kwa gore ba nagana eng ka seo ba ithutilego sona sekolong, gomme o diriše dikgatišo le dilo tše dingwe tše dintši go fihlelela dipelo tša bona.—Die 20:5; Jak 1:19.
BOGELANG BIDIO YEO E REGO, SEO DITHAKA TŠA GAGO DI SE BOLELAGO—NA MODIMO O GONA?, KE MOKA LE ARABENG DIPOTŠIŠO TŠE DI LATELAGO:
Ke taba efe yeo batho ba itlhametšego yona ge go tliwa tabeng ya go dumela go Modimo?
Sekolong sa lena ba le ruta eng ka taba ye?
Ke eng seo se go kgodišago gore Jehofa o gona?
O ka thuša motho yo mongwe bjang go kwešiša gore Modimo o bopile dilo ka moka?
DILO TŠE DINGWE TŠEO O KA DI DIRIŠAGO:
• JW.ORG/NSO “Seo ke Ithutago Sona ka Beibeleng” (Mengwaga e meraro le ka tlase)
• Bidio ya Eba Mogwera wa Jehofa—“Jehofa . . . o Bopile Dilo ka Moka”
• Dihlogo tša Phafoga! “Na di Bopilwe?”
• Letlakala la go itekola JW.ORG/NSO “Ke ka Baka La’ng ke Dumela Gore Modimo o Gona?”
• Dihlogo tšeo di lego go JW.ORG/NSO “Tlholo Goba Tlhagelelo?” (dikarolo tše nne)
• Dibidio tšeo di lego go Kgašo ya JW “Seo ba Bangwe ba Bego ba se Nagana ka Gore Bophelo bo Thomile Bjang”
• Bidio ya The Wonders of Creation Reveal God’s Glory
• Poroutšha ya Na Dilo tše di Phelago di Bopilwe?
• Puku ya Is There a Creator Who Cares About You?
Poroutšha ya The Origin of Life—Five Questions Worth Asking
Poroutšha ye e hlametšwe go thuša bafsa bao e lego Dihlatse, bao kua sekolong ba rutwago thuto ya gore dilo di itirile. E ka thuša le bao ba nyakago bohlatse bjo bo tseneletšego bja gore go na le Mmopi.
mailto:?body=Thuša Bana ba Gago Gore ba be le Tumelo go Mmopi%0a%0ahttps%3A%2F%2Fwww.jw.org%2Ffinder%3Fdocid%3D202017046%26wtlocale%3DSE%26srcid=share⊂ject=Thuša Bana ba Gago Gore ba be le Tumelo go Mmopi